laion/Wikipedia-Exotic huggingface dataset:
ইউরিক অ্যাসিড

ইউরিক অ্যাসিড হলো কার্বন, হাইড্রোজেন নাইট্রোজেনের হেয়ারোসাইক্লিক যৌগ যার রাসায়নিক সংকেত C5H4N4O3। এটি আয়ন ও লবণ তৈরি করে যা ইউরেট ও অ্যাসিড ইউরেট নামে পরিচিত, যেমন-অ্যামোনিয়াম অ্যাসিড ইউরেট। ইউরিক অ্যাসিড হলো পিউরিন নিওক্লিওটাইডের বিপাকীয় ভাঙ্গনের ফলে তৈরি দ্রব্য এবং এটি মূত্রের এক্টি সাধারণ উপাদান।ইউরিক অ্যাসিডের উচ্চ রক্তপ্রবাহ গেঁটেবাঁতের দিকে ধাবিত করে এছাড়া এটি ডায়বেটিস ও অ্যামোনিয়াম অ্যাসিড ইউরেট কিডনি পাথর তৈরির মত শারীরিক অবস্থার সাথে সম্পর্কযুক্ত। সুয়েডীয় রসায়নবিদ কার্ল ভিলহেল্ম শেলে ১৭৭৬ সালে কিডনির পাথর থেকে প্রথম ইউরিক অ্যাসিড পৃথক করেন। ১৮৮২ সালে ইভান হরবাচেভস্কি ইউরিয়াকে গ্লাইসিনের সাথে গলিয়ে প্রথম ইউরিক অ্যাসিড সংশ্লেষণ করেন। ইউরিক অ্যাসিড ল্যাকটাম-ল্যাকটিম টটোমারিতা প্রদর্শন করে।(মাঝে মাঝে অবশ্য কিটো-এনোল টটোমারিতা হিসেবে বর্ণনা করা হয়) ইউরিক অ্যাসিড হল একটি ডিপ্রোটিক অ্যাসিড যার অম্লত্ব ধ্রুবক pKa1 = ৫.৪ এবং pKa2 = ১০.৩। Scheele, C. W. (১৭৭৬)। "Examen Chemicum Calculi Urinari" [A chemical examiniation of kidney stones]। Opuscula। 2: 73।  Horbaczewski, Johann (১৮৮২)। "Synthese der Harnsäure" [Synthesis of uric acid]। Monatshefte für Chemie und Verwandte Teile Anderer Wissenschaften। 3: 796–797। ডিওআই:10.1007/BF01516847।  McCrudden, Francis H. (২০০৮)। Uric Acid। BiblioBazaar। আইএসবিএন 978-0554619910।
ডিমাসা জনগোষ্ঠী

ডিমাসা জনগোষ্ঠী (ইংরেজি: Dimasa Tribe) হচ্ছে আসাম-এর অন্যতম প্রাচীন জনগোষ্ঠী। তাঁরা ডিমা হাছাও জেলায় বাস করে। ডিমা হাছাও ছাড়াও কাছাড় জেলা, কার্বি আংলঙের সমতল অঞ্চল, নগাঁও, নাগাল্যান্ডের ডিমাপুর এবং ধনশিরি অঞ্চলে বাস করে। অতীতে ডিমাসারা ডিমাপুরে রাজধানী করে বাস করত। ডিমাসা শব্দের অর্থ হল: ডি =জল, মা=বৃহৎ, ছা= সন্তান, অর্থাৎ বড়নদীর সন্তান। ডিমাসারা গ্রাম তৈরি করে বাস করে। কৃষিজীবী হওয়ার জন্য সাধারণত তাঁরা নদী বা তার পাড়ের নরম মাটিতে বাস করে। গ্রামের মুখ্য ব্যক্তিকে খুনং বলা হয়। তাঁকে সকল সময়ে সাহায্য করতে "দিলেক" বলে অন্য একজন লোকও থাকে। বুসু ডিমা ডিমাসা ভাষা "Dimasa Kachari"। Assam Electronics Development Corporation Ltd Guwahati, Assam। ২০১১। মে ৩০, ২০১৩ তারিখে Kachari মূল |ইউআরএল= এর মান পরীক্ষা করুন (সাহায্য) থেকে আর্কাইভ করা। সংগ্রহের তারিখ অক্টোবর ১৩, ২০১২।  [Not available online. Available only in CD. "Census of India - Socio-cultural aspects, Table ST-14"] |ইউআরএল= এর মান পরীক্ষা করুন (সাহায্য)। Government of India, Ministry of Home Affairs।  টেমপ্লেট:আসামের জনগোষ্ঠী
ঠেঙ্গাল কাছাড়ি জনগোষ্ঠী

ঠেঙ্গাল কাছাড়ি (ইংরেজি: Thengal Kachari) লোকরা অসমীয়া জাতির অন্যতম অঙ্গ৷ মঙ্গোলীয় উপজাতি থেকে উদ্ভব হওয়া এই সম্প্রদায়টির সাংস্কৃতিক জীবন অসমীয়া জাতীয় সাংস্কৃতিক জীবনের সঙ্গে ওতপ্রোত ভাবে জড়িয়ে আছে৷ উত্তর-পূর্ব ভারতে মঙ্গোলীয়রা কোন সময়ে প্রবেশ করেছিলেন সঠিকভাবে বলা কঠিন৷ আনুমানিক খৃ:পূ: ১০০০ বছরের পূর্বে তাঁরা এই অঞ্চলে প্রবেশ করেছিলেন৷ রেভারেণ্ড সিডনী এণ্ডল বোড়োগোষ্ঠীর লোককে দুটি ভাগে ভাগ করেছেন, সেইদুটি হচ্ছে:- উত্তর গোষ্ঠী এবং দক্ষিণ গোষ্ঠী৷ উত্তর গোষ্ঠী - বোড়ো, রাভা, মেচ, ধিমাল, কোঁচ, ছলনিমীয়া, মহলীয়া, ফুলগরীয়া, শরণীয়া দক্ষিণ গোষ্ঠী - ডিমাসা, হোজাই, লালুং, গারো, হাজং, পার্বত্য তিপ্ রা ইত্যাদি ৷ ড° ভুবনমোহন দাস এই বিভাব্যক্তিকে আসামে প্রব্রজন অনুসারে দুটি ভাগে ভাগ করেছেন - পশ্চিম গোষ্ঠী এবং পূ্ব গোষ্ঠী৷ এই পূর্ব গোষ্ঠীতেই ঠেঙ্গাল কাছাড়িকে ড° দাস অন্তর্ভুক্ত করেছেন৷ রেভারেণ্ড সিডনী এণ্ডলের "The Kacharis" গ্রন্থের আধারে পণ্ডিতদের অনুমান অনুসারে ঠেঙ্গাল কাছাড়ির অবস্থান ড° ভুবনমোহন দাসের "The Peoples of Assam" গ্রন্থর মতে ঠেঙ্গাল কাছাড়ির অবস্থান ইতিহাসবিদ এবং পণ্ডিতদের মতে ব্রহ্মপুত্র উপত্যকায় পর্বতের দাঁতি-কাষরীয়া স্থানে প্রথমে বাস করা মঙ্গোলীয় বা কিরাতরাই একসময় কাছাড়ি নাম পায় এবং 'কাছাড়ি' নামকরণ আসামের হিন্দু ওচর-চুবুরীয়াদের সৃষ্টি৷ হেমকোষ অভিধান ' ঠেঙ্গাল 'দের বিষয়ে আসামের একজাতি আদিবাসী কাছাড়ি বলে উল্লেখ করেছে ৷ কিম্বদন্তিমতে, রাজা কাছাড়ি সাহসী এবং যুদ্ধ বিদ্যায় পাকৈতদের যুদ্ধের জন্য সৈনিক হিসাবে রেখেছিলেন এবং যুদ্ধের জন্য তাঁদের ঠেঙা (Pantloon) পিন্ধে দিয়েছিল৷ সেই ঠেঙা পিন্ধার জন্যই তাঁদের ঠেঙাল বলে ডাকা হয়েছিল৷ সময়ের সাথে সাথে সেই ঠেঙা পিন্ধা কাছাড়িরাই ঠেঙাল সম্প্রদায়ে পরিণত হয়৷ বর্তমান ঠেঙাল কাছাড়িরা যোরহাট, গোলাঘাট, শিবসাগর, ডিব্রুগড়, লক্ষীমপুর, দরং, শোণিতপুর, কার্বি আংলং ইত্যাদি জেলায় এবং ডিমাপুরে সমাকীর্ণ হয়ে আছে৷ কিরাত জন-কৃতি, লেখক: ড° সুনীতি কুমার চট্টোপাধ্যায়, পৃষ্ঠা নং ২৬ আসামের ঠেঙ্গাল কাছাড়ির ইতিবৃত্ত, লেখক:- ৺ নন্দ বরা টেমপ্লেট:আসামের জনগোষ্ঠী
বনিয়া

বনিয়া একটি ভারতীয় জাতি৷ বনিয়ারা সাধারণত ব্যবসায় বাণিজ্যর সঙ্গে জড়িত৷ বনিয়ারা সাধারণত ব্যাঙ্ক, টাকা-পয়সা ঋণ দেয়া, শস্য বা মশলা বিক্রেতা, এবং আধুনিক যুগে বিভিন্ন বাণিজ্যিক উদ্যোগের সঙ্গে জড়িত৷ বনিয়া শব্দের উৎপত্তি সংস্কৃত শব্দ বাণিজ্য থেকে হওয়া বলে ধারণা করা হয় ৷ পশ্চিম ভারতবর্ষে এই জাতিটি বানি অথবা বানিয়া বলে পরিচিত ৷ মহাত্মা গান্ধী একজন গুজরাটী বনিয়া ব্যক্তি। Gazetteer of the Union Territory Goa, Daman and Diu: district gazetter by Vithal Trimbak Gune, Goa, Daman and Diu (India). Gazetteer Dept, published by Gazetteer Dept., Govt. of the Union Territory of Goa, Daman and Diu, 1979 Schrader, Heiko (১৯৯৭)। Changing financial landscapes in India and Indonesia: sociological aspects of monetization and market integration। LIT Verlag Münster। পৃষ্ঠা 68। আইএসবিএন 978-3-8258-2641-3। সংগ্রহের তারিখ ২০১২-০২-০৯।  "गांधी और सेक्सः विवाद का सच"। आज तक। 13 अप्रैल 2011।  এখানে তারিখের মান পরীক্ষা করুন: |তারিখ= (সাহায্য) http://timesofindia.indiatimes.com/city/rajkot/You-cant-fool-me-Im-a-bania-said-Mahatma/articleshow/23386514.cms "সংরক্ষণাগারভুক্ত অনুলিপি"। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।
ওখা জেলা

ওখা জেলা ভারত-এর নাগাল্যান্ড রাজ্যের একটি জেলা৷ ওখা জেলার মোট আয়তন ১৬২৮ বর্গ কিমি৷ এই জেলার সদর শহর ওখা৷ ব্রিটিশ শাসনের সময়ে ওখা জেলা ১৮৭৮ অব্দি নাগা হিলদ জেলা (Naga Hills District)-র সদর শহর ছিল৷ পরবর্ত্তী কালে এই সদর শহর কোহিমায় স্থানান্তর করা হয় এবং ওখাকে পৃথক মহকুমা হিসাবে স্বীকৃতি দেয়া হয়৷ ১৮৮৯ সালে এই মহকুমাকে মোককচাং মহকুমার সঙ্গে যোগ দেয়া হয়৷ ১৯৫৭ সালে ওখা মোককচাং জেলার একটি মহকুমা হয়৷ বর্তমান ওখা জেলার গঠন হয় ১৯৭৩ সালে। Backward Regions Grant Fund|Backward Regions Grant Fund Programme (BRGF) প্রকল্পের অধীনে থাকা নাগাল্যান্ডের তিনটি জেলার একটি হচ্ছে ওখা। ২০১১ সালের জনগণনা অনুসারে ওখা জেলার মোট জনসংখ্যা ১৬৬,২৩৯ জন৷ জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৫৯৫৷ এই জেলার প্রতি ১০০০ পুরুষের মধ্যে মহিলার সংখ্যা ৯৬৮ জন৷ ওখা জেলার সাক্ষরতার হার ৮৭.৭%। "Wokha District Population Census 2011, Nagaland literacy sex ratio and density"। www.census2011.co.in।  "District industrial profile report of Wokha district" (পিডিএফ)। gov.in। Dimapur: Development Commissioner Ministry of Micro, Small & Medium Enterprises। ২০১২। ২৭ আগস্ট ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০২০।  Ministry of Panchayati Raj (৮ সেপ্টেম্বর ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। ৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ সেপ্টেম্বর ২০১১।  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  দাপ্তরিক ওয়েবসাইট টেমপ্লেট:নাগাল্যান্ড
লংলেং জেলা

লংলেং জেলা নাগাল্যান্ডের এগারটি জেলার মধ্যে অন্যতম জেলা৷ এই জেলাটির সংখ্যাগরিষ্ঠ লোকরা হচ্ছে ফোম জনজাতির (Phom tribe)৷ আগে লংলেং জেলা নাগাল্যান্ডের টুয়েনসাং জেলা প্রশাসনের অধীনে ছিল যদিও ২০০৪ সালের জানুয়ারি মাসে এই জেলাকে পৃথক জেলার মর্যদা প্রদান করা হয়৷ লংলেং নাগাল্যান্ডের দশম জেলা৷ এই জেলার উত্তরে মন জেলা, দক্ষিণে টুয়েনসাং জেলা এবং পশ্চিমে মককচুং জেলা অবস্থিত৷ এই জেলার সদর শহর লংলেং যা সমুদ্রপৃষ্ঠ থেকে ১০৬৬ মিটার উচ্চতাত অবস্থিত৷ এই জেলার প্রধান টাউনসমূহ হচ্ছে তামলু (Tamlu) এবং লংলেং এবং মূল নদী দিখো (Dikhu)। ২০১১ জনর জনসংখ্যা অনুসারে লংলেং জেলার মোট জনসংখ্যা ৫০,৫৯৩ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৬৩২৷ লংলেঙের প্রতি ১০০০ জন পুরুষের বিপরীতে মহিলার সংখ্যা ৯০৩ জন৷ এই জেলার সাক্ষরতার হার ৭৩.১%। লংলেং জেলার সংখ্যাগরিষ্ঠ লোকের ব্যবহার করা ভাষাটি হল ফোম (Phom)৷ "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  টেমপ্লেট:নাগাল্যান্ড
জুনহেবটো জেলা

জুন্হেবোটো (Zunheboto, উচ্চারণ:/ˌzʌnˈhiːbəʊtəʊ/) ভারত-এর নাগাল্যান্ড রাজ্যের একটি জেলা৷ এই জেলার উত্তরে নাগাল্যান্ডের মোককচাং জেলা, পশ্চিমে কোহিমা জেলা এবং ওখা জেলা, দক্ষিণে ফেক জেলা এবং পূর্বে টুয়েনসাং এবং কিফিরে জেলা৷ এই জেলার সদর শহর জুন্হেবোটো৷ জেলাটির বেশিরভাগ অঞ্চলই পাহারীয়া এবং চিরসবুজ বনাঞ্চলে ভরা৷ এই জেলায় চাটৈ রেঞ্জ অবস্থিত যা পক্ষী নিরীক্ষক এবং জীববিজ্ঞানীদের গবেষণার প্রধান স্থল৷ এই অংশটি Satakha মহকুমার দশটি গ্রাম নিয়ে গঠিত। চাটৈ রেঞ্জকে ভারতের Important Bird Area এবং Endemic Bird Area হিসাবে স্বীকৃতি দেয়া হয়েছে৷ বহু আপুরুগীয়া পাখি যেমন Blyth'sTragopan, Kalij Pheasent এবং Peacock Pheasent ইত্যাদি অঞ্চলটিতে দেখতে পাওয়া যায়৷ ২০১১ সালের জনগণনা অনুসারে এই জেলার মোট জনসংখ্যা ১৪০,৭৫৭ জন। জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৫৯৮৷ এই জেলার প্রতি ১০০০ জন পুরুষের বিপরীতে মহিলার সংখ্যা ৯৮১ জন৷ জেলাটির সাক্ষরতার হার ৮৬.২৬%। জুন্হেবোটোর সংখ্যাগরিষ্ঠ লোক সুমি নাগা (Sumi Nagas) জনজাতির৷ এই জেলায় খ্রিস্টান মিশনারিদের আগমনের সময় অব্দি মুণ্ড শিকার (Head hunting) প্রচলিত ছিল৷ এই জেলার অধিকাংশ লোকের মূল জীবিকা কৃষি৷ এই জেলার আকুলুটো (Akuluto) মহকুমার লুমামি (Lumami) গ্রামে নাগাল্যান্ড বিশ্ববিদ্যালয় অবস্থিত৷ "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  "Asia's largest church built in Nagaland; new church building set for dedication"। International Business Times। সংগ্রহের তারিখ ৩০ এপ্রিল ২০১৭।  দাপ্তরিক ওয়েবসাইট টেমপ্লেট:নাগাল্যান্ড
রাখাল পূজা

রাখাল পূজা আসাম-এর গোয়ালপাড়া অঞ্চলে প্রচলিত এক অনুষ্ঠান। উজনি আসাম-এর গরখীয়া সবাহ এবং নিম্ন আসাম-এর গোপাল সেবা একই কামনায় অনুষ্ঠিত হওয়া অনুষ্ঠান। গরুর রোগ হলে গোয়ালপাড়া অঞ্চলে পথারে বা গোহালিতে মাস-প্রসাদ এবং বিশেষ কলার নৈবেদ্য রাখাল বা গোরক্ষকদের দেয়া হয়। গোরক্ষক আশীর্বাদ দিয়ে সেই প্রসাদ গ্রহণ করলে গরুর অসুখ ভাল হয় বলে বিশ্বাস করা হয়। নিম্ন আসামে হলে গোহালিতে আরৈ চাউল, কলা, গাখীর এবং চেনি-এর গোপাল ভোগ গোরক্ষক শুরু করে। গোরক্ষকই আশীর্বাদ দেয়। উজনি আসামে গরু, মোষ, ছাগল হারালে বা অসুখ-বিসুখ হলে গোরক্ষক ছেলেকে চাতালে কলা এবং মাস-প্রসাদের নৈবেদ্য দেয়, জলপান করায় এবং কোনো কোনো ব্যক্তি ভোজও খাওয়ায়। গোরক্ষক নাম গেয়ে আশীর্বাদ দিয়ে গ্রহণ করে। অসমীয়া লোক সংস্কৃতি: নির্মলপ্রভা বরদলৈ, জানুয়ারি ২০০৮ সংস্করণ, পৃষ্ঠা-৮৪
ফিলিস্তিনের জাতীয় পতাকা

ফিলিস্তিনের জাতীয় পতাকা (আরবি: علم فلسطين) একটি হল অনুভূমিকভাবে তিনটি সমান অংশে (কালো, সাদা ও সবুজ) বিভক্ত পতাকা যার বামে (পতাকা দন্ডের দিকে) একটি লাল ত্রিভুজ বিদ্যমান। প্যান আরব রংগুলো নিয়ে গঠিত এই পতাকাটি ফিলিস্তিন রাষ্ট্র ও ফিলিস্তিনী জনগণের প্রতিনিধিত্ব করতে ব্যবহৃত হয়। ১৯৬৪ সালের ২৮ মে পতাকাটি ফিলিস্তিন মুক্তি সংস্থা কর্তৃক গৃহীত হয়েছিল। এ পতাকাটি আরব উপদ্বীপের বিলুপ্ত হাশেমী হেজাজ রাজতন্ত্রের পতাকা এবং আরব সমাজতান্ত্রিক বা'আস পার্টির পতাকার অনুরূপ (তবে এরা ২:৩ অনুপাতের পতাকা ব্যবহার করে; আর ফিলিস্তিন ১:২ অনুপাতের পতাকা ব্যবহার করে)। ইরাক ও জর্ডান যে স্বল্পস্থায়ী আরব ফেডারেশন গঠন করেছিল তার পতাকাও অনেকটা একই রকম (তবে এতে ব্যবহৃত লাল ত্রিভুজটি সমবাহু ত্রিভুজ ছিল)। এছাড়া, উত্তর সাহারা ও জর্ডানের জাতীয় পতাকার সাথেও ফিলিস্তিনী পতাকাটির বেশ মিল রয়েছে। এর কারণ হলো: এই সবগুলো পতাকার নকশাই উসমানীয় সাম্রাজ্যের বিরুদ্ধে আরব বিদ্রোহে ব্যবহৃত পতাকার নকশার অনুকরণে তৈরি করা হয়েছে। ১৯৩৬-১৯৩৯ সালের আরব বিদ্রোহে ব্যবহৃত পতাকা ব্রিটিশ ঔপনিবেশিক আমলে ফিলিস্তিনের নৌ-নিশান আরব লীগে ১৯৪৫-১৯৫৫ সাল পর্যন্ত ফিলিস্তিনের পতাকা হিসেবে ব্যবহৃত হত আরব বিদ্রোহের পতাকার অনুরূপ পতাকা যা অল প্যালেস্টাইনিয়ান সরকার ব্যবহার করত ছোট ত্রিভুজ বিশিষ্ট সংস্করণ, যা ফিলিস্তিন মুক্তি সংস্থা ১৯৮০র দশকে ব্যবহার করত ইকুয়েডরের ফিলিস্তিন দূতাবাসে দেশটির পতাকা একজন লোক ফিলিস্তিনী পতাকা উড়াচ্ছে তেহরানে কুদস দিবসের অনুষ্ঠানে ফিলিস্তিনী পতাকা ফিলিস্তিনী পতাকাসমূহের তালিকা ফিলিস্তিনের জাতীয় প্রতীক প্যান আরব রং আরব বিদ্রোহের পতাকা বিশ্বের সকল সার্বভৌম রাষ্ট্রের পতাকা Breschi, Roberto। "PALESTINA - Bandiera del presidente"। Bandiere - Passato e Presente (ইতালীয় ভাষায়)। সংগ্রহের তারিখ ৩১ জুলাই ২০১৯।  Breschi, Roberto। "Palestina"। www.rbvex.it। সংগ্রহের তারিখ ২৫ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ফিলিস্তিনের জাতীয় পতাকা সংক্রান্ত মিডিয়া রয়েছে। ফ্ল্যাগস অফ দ্যা ওয়ার্ল্ডের ওয়েবসাইটে ফিলিস্তিনের জাতীয় পতাকা প্যালেস্টাইনিয়ান অ্যাকাডেমিক সোসাইটি ফর স্টাডি অব ইন্টারন্যাশনাল অ্যাফেয়ার্সের ওয়েবসাইটে ফিলিস্তিনের জাতীয় পতাকার অর্থ ফিলিস্তিনী পতাকা সরবরাহকারী একটি প্রতিষ্ঠানের ওয়েবসাইট
বাঁশ-গোসাঁই উৎসব

বাঁশ-গোসাঁই উৎসব আসাম-এর একটি জনজাতীয় জনগোষ্ঠী শরণীয়া কাছাড়ি জনগোষ্ঠীর লোকদের এক কৃষিমূলক লোক-উৎসব। আসামের বাক্সা, বরপেটা, নলবাড়ি, কামরূপ, বঙাইগাঁও, ওদালগুড়ি, দরং, শোণিতপুর, লখিমপুর, ধেমাজি, কামরূপ মহানগর, মরিগাঁও, কোকরাঝার ইত্যাদি জেলায় সমাকীর্ণ হয়ে থাকা শরণীয়া কাছাড়িরা এই উৎসব বার্ষিকভাবে অনুষ্ঠিত করে আসছে। বাঁশ-গোসাঁই উৎসব বৈশাখ মাসে আয়োজন করা হয়। শরণীয়া কাছাড়িদের জীবনধারা কৃষিকর্ম এবং লোকশিল্পকলার সঙ্গে জড়িত। কাছাড়িমূলীয় এই জনগোষ্ঠীটি জনজাতীয় ধর্মীয় পরম্পরা ছেড়ে প্রথমে বৈদিক বামুণীয়া পরম্পরা এবং পনেরো-ষোল শতাব্দীতে শংকরী ধর্মীয় পরম্পরা গ্রহণ করে শরণীয়া পরিচিতি লাভ করার পরেও তাদের লোকজীবনের স্বকীয় সাংস্কৃতিক পরম্পরা অব্যাহত থাকে। মূলতঃ বড়ো, কোচ, রাভা, মদাহি ইত্যাদি জনগোষ্ঠীর জীবনধারার সঙ্গে সম্পর্কিত শরণীয়া কাছাড়িরা যে সাংস্কৃতিক পরম্পরা পালন করে তাতে কৃষি এবং ঘরোয়া শিল্পকর্মের সঙ্গে বাঁশও গুরুত্ব লাভ করে আসছে। সেজন্য শরণীয়া কাছাড়ি বিহুর বিভিন্ন পরম্পরা এবং পরি্বেশন পদ্ধতির সঙ্গে সম্পর্ক রক্ষা করে আসা ছাড়াও বাঁশকে মুখ্যস্থান দিয়ে ধর্মীয় পরম্পরাভিত্তিক বাঁশ-গোসাঁই উৎসব পালন করে আসছে। শরণীয়া কাছাড়ি জনগোষ্ঠীর রঙালী বিহুর পরম্পরা এবং বাঁশ-গোসাঁই উৎসব, ইসমাইল হোসেইন, (প্রান্তিক-৩২শ বছর ১০ম সংখ্যা ১৬-৩০ এপ্রিল/২০১৩)
অনুসন্ধান (দ্ব্যর্থতা নিরসন)

সন্ধান বা অনুসন্ধান বলতে নিম্নলিখিত কোন বিষয় বোঝানো যেতে পারে: গণিত: অনুসন্ধান পদ্ধতি বা "সার্চ অ্যালগোরিদম্" হল একধরনের গাণিতিক পদ্ধতি যাতে একটি প্রশ্নের অনেকগুলি সম্ভাব্য উত্তরের মধ্যে থেকে সঠিক উত্তর খুঁজে বার করার জন্য এমন নিয়ম বার করা হয় যা স্বয়ংক্রিয় যন্ত্র দ্বারাও পরিচালনা করা সম্ভব। বায়েসিয়ান সন্ধান তত্ব, বায়েসিয়ান পরিসংখ্যান দ্বারা সর্বোচ্চ সম্ভাবনাময় স্থান থেকে শুরু করে নিয়মানুবর্তীভাবে ক্রমিক নিম্নবর্তী সম্ভাব্য স্থানে সন্ধান। ট্রি সার্চ, ট্রি অর্থাৎ বৃক্ষের ন্যায় শাখাপ্রশাখা বিন্যাস যুক্ত তথ্যের মধ্যে নিয়মানুবর্তী ভাবে উচ্চতর শাখা থেকে স্তরে স্তরে ভাগ করে সংকীর্ণতর ব্যাপ্তির নিম্নবর্তী শাখাসমূহে অনুসন্ধান করা। ক্রীড়া ও বিনোদন: সন্ধান বা অনুসন্ধান নামযুক্ত চলচ্চিত্র সমূহ অনুসন্ধান বিষয়ক চলচ্চিত্র সমূহ অনুসন্ধান মূলক খেলা অন্যান্য ব্যবহারে সন্ধান তত্ব, অর্থনীতিবিদ্যায় কোন ব্যক্তির অনেকগুলি সম্ভাব্য সুযোগের মধ্যে সর্বাপেক্ষা লাভজনক সুযোগ চয়নপদ্ধতি। দৃষ্টি সন্ধান, দৃশ্যমান বিভিন্ন সম্ভাবনার মধ্যে চোখ বোলানো। অনুসন্ধান ও উদ্ধার, সংকটের বার্তা পেয়ে বিপন্ন ব্যক্তিদের সন্ধান করে পরিত্রাণ করার ব্যবস্থা। খানা তল্লাশি, আইনসম্মত ভাবে কোন স্থানকে ঘেরাও করে নিশ্চিদ্রভাবে সম্পূর্ণভাবে তল্লাশি চালানো। শব্দসংক্ষেপ সার্চ সোসাইটি ফর এডুকেশন অ্যাকশন অ্যাণ্ড রিসার্চ ইন কম্যুনিটি হেলথ, একটি ভারতীয় নন-প্রফিট সংগঠন। সার্চ ইঞ্জিন এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
খরচ

খরচ অর্থ ব্যয়। প্রচলিত ব্যবহারে খরচ বলতে অর্থের ব্যয় বুঝানো হয়। উদাহরণ "আমার গতমাসে মোট ২৭৮৯০ টাকা খরচ হয়েছে।" কিংবা "এত খরচ করে উপহার কেনার কী দরকার ছিল?" আন্তর্জাতিক হিসাবরক্ষণ প্রমিতকরণ বোর্ডের সংজ্ঞানুসারে খরচ বা expense হচ্ছে - ...decreases in economic benefits during the accounting period in the form of outflows or depletions of assets or incurrences hi of liabilities that result in decreases in equity, other than those relating to distributions to equity participants. IFRS Framework, F.70
সিরাজুল ইসলাম ভূঁইয়া

সিরাজুল ইসলাম ভূঁইয়া (১৯৪৬-১৫ ফেব্রুয়ারি ২০১৬) যিনি বাচ্চু ভূঁইয়া নামেও পরিচিত। বাংলাদেশের একজন রাজনীতিবিদ, মুক্তিযোদ্ধা ও মাদারীপুর-২ আসনের সাবেক সাংসদ। তিনি ১৯৮৮ সালের জাতীয় সংসদে জাতীয় পার্টি থেকে নির্বাচিত সংসদ সদস্য। সিরাজুল ইসলাম ভূঁইয়া ১৯৪৬ সালে মাদারীপুর সদর উপজেলায় জন্মগ্রহণ করেন। সিরাজুল ইসলাম ভূঁইয়া জাতীয় পার্টির রাজনীতির সাথে জড়িত ছিলেন। পরে বিএনপিতে যোগ দিয়ে মাদারীপুর জেলার উপদেষ্টা হিসেবে দায়িত্ব পালক করেন। তিনি ছিলেন একজন মুক্তিযোদ্ধা। তিনি মাদারীপুর জেলা পরিষদ চেয়ারম্যান ও মাদারীপুর বণিক সমিতির সভাপতি হিসেবেও দায়িত্ব পালন করেন। তিনি মাদারীপুর-২ আসন থেকে ১৯৮৮ সালের জাতীয় সংসদে জাতীয় পার্টি থেকে নির্বাচিত সংসদ সদস্য। সিরাজুল ইসলাম ভূঁইয়া ১৫ ফেব্রুয়ারি ২০১৬ সালে মাদারীপুরের নিজ বাসায় মৃত্যুবরণ করেন। চতুর্থ জাতীয় সংসদ সদস্যদের তালিকা "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "মুক্তিযুদ্ধে মাদারীপুর সদর উপজেলা"। বাংলাদেশ জাতীয় তথ্য বাতায়ন। ২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২০।  "সাবেক সাংসদ সিরাজুল ইসলাম বাচ্চুর ইন্তেকাল"। সমকাল। ২০২১-১২-১৭ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  "আওয়ামী লীগের দুর্গে আওয়ামী লীগই কাণ্ডারি | Deshebideshe"। www.deshebideshe.com। ২০২০-০২-০২ তারিখে মূল থেকে আর্কাইভ করা। সংগ্রহের তারিখ ২০২০-০২-০২।  "বিএনপি নেতা বাচ্চু ভূঁইয়ার মৃত্যুতে ফখরুলের শোক"। বাংলানিউজটোয়েন্টিফোর.কম। সংগ্রহের তারিখ ২০২০-০২-০২।  চতুর্থ জাতীয় সংসদ সদস্যদের তালিকা (১৯৮৮) -জাতীয় সংসদ
অলসতা

অলসতা মানে কর্মবিমূখতা। নিষ্ক্রিয় অথবা কর্মবিমূখ কিংবা উদ্যমহীন ব্যক্তিকে অলস বলা হয়। আলসেমি নিজের ও সমাজের অবক্ষয় ডেকে আনে। অলসতা একটি জাতির উন্নতির পথে হুমকিস্বরূপ। অলসতা মানুষের শিরা গুলো এমন ভাবে খেয়ে নেয়, যেভাবে লোহাকে মরিচা খেয়ে নেয়। বিপরীত শব্দঃ পরিশ্রমী, উদ্যোগী, সক্রিয় স্থিরতা অর্থেও অলস শব্দের প্রয়োগ দেখা যায়। "কাকফাটা গরমের এই অলস মধ্যদুপুরে একগ্লাস ঠান্ডা বেলের শরবত যেন অমৃতের মতো লাগে।" "আলসেমি দূর করার আটটি উপায়"। বিবিসি বাংলা। সংগ্রহের তারিখ ২০২০-১১-০৮।
রাম লক্ষ্মণ মাহাতো

রাম লক্ষ্মণ মাহাতো (আনু. ১৯৪৬ – ৩১ জানুয়ারি ২০২০) ভারতের বিহারের একজন রাজনীতিবিদ ছিলেন যিনি জনতা দল (সংযুক্ত) এর রাজনীতির সাথে যুক্ত ছিলেন। তিনি বিহার বিধানসভার একজন বিধায়ক ছিলেন। এছাড়া, বিহার সরকারের একজন মন্ত্রী হিসেবেও দায়িত্ব পালন করেছেন তিনি। রাম লক্ষ্মণ মাহাতো ১৯৯৫ সালে জনতা দলের প্রার্থী হিসেবে দলসিংসরাই বিধানসভা কেন্দ্রের বিধায়ক হিসেবে নির্বাচিত হন। ১৯৯৬ সালে তিনি বিহার সরকারের খাদ্য ও সরবরাহ মন্ত্রী হিসেবে নিযুক্ত হয়েছিলেন। রাম লক্ষ্মণ মাহাতো ২০০৫ সালের অক্টোবরে দলসিংসরাই থেকে রাষ্ট্রীয় জনতা দলের প্রার্থী হিসেবে বিহার বিধানসভার বিধায়ক হিসেবে নির্বাচিত হয়েছিলেন। ২০১০ সালে তিনি জনতা দল (সংযুক্ত) এ যোগদান করেছিলেন। রাম লক্ষ্মণ মাহাতো ২০২০ সালের ৩১ জানুয়ারি ৭৪ বছর বয়সে প্রয়াত হন। "Bihar Assembly Election Results in 1995"। www.elections.in। সংগ্রহের তারিখ ১৯ ডিসেম্বর ২০১৯।  "बिहार के पूर्व मंत्री राम लखन महतो का निधन"। Univarta (হিন্দি ভাষায়)। ১ ফেব্রুয়ারি ২০২০। সংগ্রহের তারিখ ২ ফেব্রুয়ারি ২০২০।  "Bihar Assembly Election Results in 2005 (October)"। www.elections.in। সংগ্রহের তারিখ ১৯ ডিসেম্বর ২০১৯।  "Poaching Name of the Game Ahead of Elections in Bihar"। Outlook। ২৪ আগস্ট ২০১০। সংগ্রহের তারিখ ২ ফেব্রুয়ারি ২০২০।  "बिहार: पूर्व मंत्री राम लखन महतो का निधन, CM नीतीश ने दी श्रद्धांजलि"। Zee Bihar Jharkhand (হিন্দি ভাষায়)। ১ ফেব্রুয়ারি ২০২০। সংগ্রহের তারিখ ২ ফেব্রুয়ারি ২০২০।
কাজী মাহবুব আহমেদ মিলন

কাজী মাহবুব আহমেদ মিলন বাংলাদেশের মাদারীপুর জেলার রাজনীতিবিদ যিনি তৎকালীন ফরিদপুর-১২ ও মাদারীপুর-২ আসনের সাবেক সাংসদ। কাজী মাহবুব আহমেদ মিলন মাদারীপুর জেলায় জন্মগ্রহণ করেন। কাজী মাহবুব আহমেদ মিলন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১২ আসন থেকে সংসদ সদস্য নির্বাচিত হন। তিনি বাংলাদেশ জাতীয়তাবাদী দল থেকে মাদারীপুর-২ আসনে ১৫ ফেব্রুয়ারি ১৯৯৬ সালের জাতীয় সংসদের নির্বাচিত সংসদ সদস্য। ১২ জুন ১৯৯৬ সালের জাতীয় নির্বাচনে তিনি বিএনপি থেকে প্রার্থী হয়ে পরাজিত হয়েছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কাজী মাহবুব আহমেদ মিলন"। প্রথম আলো। সংগ্রহের তারিখ ২০২০-০২-০২।
হেলেন জেরিন খান

হেলেন জেরিন খান বাংলাদেশ জাতীয়তাবাদী দল রাজনীতিবিদ ও সংরক্ষিত নারী আসন-৩০ থেকে ২০০৪ সালে নির্বাচিত সংসদ সদস্য ছিলেন। হেলেন জেরিন খান মাদারীপুরের বাগদী গ্রামে জন্মগ্রহণ করেন। তার পিতা আবদুল লতিফ খান মাদারীপুর জেলা বিএনপির সহসভাপতি ছিলেন। তিনি ইডেন কলেজ থেকে ১৯৯৩ সালে ইসলামের ইতিহাসে বিএ পাস করে এশিয়ান ইউনিভার্সিটি অব বাংলাদেশ থেকে ২০১০ সালে রাষ্ট্রবিজ্ঞানে এমএ ও ২০১২ সালে এলএলবি ডিগ্রী অর্জন করেন। তিনি ২০০০ সালে জাপান প্রবাসী মো. কাওসারকে বিবাহ করেন। হেলেন জেরিন খান জাতীয়তাবাদী মহিলা দলের সিনিয়র যুগ্ম সাধারণ সম্পাদক ও বিএনপির সহশিক্ষাবিষয়ক সম্পাদক। তিনি ১৯৯১ সালে ইডেন কলেজ ছাত্রী সংসদ নির্বাচনে জাতীয়তাবাদী ছাত্রদল মনোনীত প্রার্থী হিসেবে ভিপি নির্বাচিত হয়েছিলেন। কেন্দ্রীয় ছাত্রদলের সহসাধারণ সম্পাদক ও সহসভাপতি হিসেবে দায়িত্ব পালন করেন। তিনি সংরক্ষিত নারী আসন-৩০ থেকে ২০০৪ সালে নির্বাচিত সংসদ সদস্য ছিলেন। তিনি ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে মাদারীপুর-২ (রাজৈর-সদর) আসন থেকে নির্বাচনে অংশগ্রহণ করে পরাজিত হন। ২০০৮ সালের নবম জাতীয় সংসদ নির্বাচনে তিনি মাদারীপুর-২ (রাজৈর-সদর) আসনে বিএনপির প্রার্থী ছিলেন। তিনি ঢাকা-১৩ (মোহাম্মদপুর-আদাবর-শেরেবাংলানগর) আসনে ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী ছিলেন। তিনি জাপানের জিয়া পরিষদ ও জাপান বিএনপির প্রতিষ্ঠাতা সভাপতি। অষ্টম জাতীয় সংসদ সদস্যদের তালিকা "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "ধানের শীষ নিয়ে লড়তে চান হেলেন জেরিন খান"। দৈনিক সমকাল। ১৪ নভেম্বর ২০১৮। ১৭ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২০।  "হেলেন জেরিন খান"। প্রথম আলো। সংগ্রহের তারিখ ২০২০-০২-০২।  "মোহাম্মদপুরে লড়বেন সাবেক ছাত্রনেত্রী হেলেন জেরিন খান | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-০২-০২।  অষ্টম জাতীয় সংসদ সদস্যদের তালিকা (২০০১) -জাতীয় সংসদ
কামারপাড়া রেলওয়ে স্টেশন

কামারপাড়া রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। কামারপাড়া রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় কামারপাড়া রেলওয়ে স্টেশন তৈরি করা হয়। কামারপাড়া রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন। M, Yash। "Kamarpara Railway Station Map/Atlas NFR/Northeast Frontier Zone - Railway Enquiry"। indiarailinfo.com। সংগ্রহের তারিখ ২০২০-০২-০২।  "রেলপথে পাথরের সংকট ঝুঁকিতে চলছে ট্রেন"। প্রথম আলো। সংগ্রহের তারিখ ২০২০-০২-০২।